stanford-oval/wikipedia huggingface dataset:
Plateía Ámmos

| Plateía Ámmos Πλατεία Άμμος |
| --- | --- |
 Plateía Ámmos
 Koordinaatit: 36°21′57″N, 22°57′35″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Kythera
Hallinto:  
 – Asutustyyppi:  kylä
 – Kallikrates-koodi:  5205010306
Väkiluku (2011):  42
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Plateía Ámmos (kreik. Πλατεία Άμμος; myös Πλατιά Άμμος, Platiá Ámmos)  on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 42 (vuonna 2011).
Plateía Ámmos on osa Karaváksen kyläyhdyskuntaa ja sijaitsee Kytheran pohjoisosassa merenrannalla muutaman kilometrin päässä Karaváksesta pohjoiseen. Kylästä näkee Manner-Kreikkaan Peloponnesoksen niemimaalle. Kylässä on pitkä hiekkaranta, useita majoituspalveluita, satama sekä kahviloita ja ravintoloita.
Aiheesta muualla

Kuva kylästä (englanniksi)
Cynognathus

| Cynognathus |
| --- | --- |

 Triaskausi Varhaistriaskausi–Keskitriaskausi  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Eutheriodontia
Alalahko::  Kynodontit Cynodontia
Kladi::  Eucynodontia
Heimo::  †Cynognathidae
Suku::  †Cynognathus  Seeley, 1895
Kaksiosainen nimi
 † Cynognathus crateronotus  Seeley, 1895 
Synonyymit
 Cistecynodon Brink & Kitching, 1953 Cynidiognathus Haughton, 1922 Cynogomphius Broom, 1932 Karoomys Broom, 1903 Lycognathus Broom, 1913 Lycaenognathus Broom, 1925 Lycochampsa Broom, 1915 
Katso myös
   Cynognathus Commonsissa 
Infobox OKNimi-testi OK: 
Cynognathus (nimen merkitys: ”koiranleuka”) on sukupuuttoon kuollut terapsidisuku, joka kuuluu kynodontteihin. Se eli mesotsooisen maailmankauden alussa varhais- ja keskitriaskaudella noin 247–242 miljoonaa vuotta sitten. Cynognathusin fossiileja on löydetty Etelä-Afrikasta, Namibiasta, Argentiinasta ja Etelämantereelta.
Ominaisuudet

Cynognathus oli hieman koiraa muistuttava lihansyöjä, ja hyvin suurikokoinen kynodontti. Sen pää on ruumiin kokoon suhteutettuna suuri, kallon pituus on noin 30–45 cm. Kallo on jokseenkin kapea ja sen alaleuassa on käytännöllisestikatsoen vain yksi luu, jossa ovat eläimen alaleuan etu-, kulma- ja poskihampaat. Kulmahammas on suuri ja alaleuan muoto mahdollistaa leukojen suuren avautumisen. Eläimellä oli kallon rakenteesta päätellen suuret leukalihakset ja täten suuri puruvoima. Cynognathusin vartalo on voimakasrakenteinen ja takajalat sijaitsevat ruumiin alla, joten eläimen asento oli sen eläessä nisäkäsmäinen.
Luokittelu

Cynognathus kuuluu kladiin Eucynodontia, kladiin Cynognathia ja heimoon Cynognathidae. Eucynodontian edustajana se on täten läheisempää sukua nisäkkäille kuin ”primitiivisemmille” kynodonteille, joita ovat esimerkiksi Progalesaurus, Procynosuchus ja Thrinaxodon.
Luokittelu > Fylogenia

Muokattu Botha et al. (2007):
J. A. Hopson (2001):
Cynognathus crateronotusin kallo National Museum of Natural Historyssä
Cynognathusin kallo Museum Mensch und Naturissa
Cynognathusin kallo Natural History Museumissa, Lontoossa
Cynognathusin jäänteiden löytöpaikat oranssilla
Piirros Cynognathusin nikamista
Piirros Cynognathus platycepsin (sama kuin Cynognathus crateronotus) kallosta.
Aiheesta muualla

Cynognathus Prehistoric-wildlife.com (englanniksi)
Plainville

Plainville-nimisiä paikkakuntia ovat:
Yhdysvalloissa

Plainville, Connecticut
Plainville, Georgia
Plainville, Illinois
Plainville, Indiana
Plainville, Kansas
Plainville, Massachusetts
Plainville, New Jersey
Plainville, New York
Plainville, Ohio
Plainville, Pennsylvania
Plainville, Wisconsin.
Ranskassa

Plainville, muinainen paikkakunta, joka on nykyään osana Percy-en-Augen paikkakuntaa Calvadosin departementissa Ala-Normandiassa
Plainville, paikkakunta Euren departementissa Ylä-Normandiassa
Plainville, paikkakunta Oisen departementissa Picardiessa
Plainville, kylä Marolles-les-Buisin paikkakunnalla Eure-et-Loirin departementissa Centre-Val de Loiressa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Plainville”, voi hakea sivunnimihaulla, laajalla sivunnimihaulla tai tekstihaulla.
Pula (futsalpelaaja)

| Mitalit | Mitalit | Mitalit |  |
| --- | --- | --- | --- |
|  Vágner Kaetano Pereira eli Pula vuonna 2011  |  Vágner Kaetano Pereira eli Pula vuonna 2011  |  Vágner Kaetano Pereira eli Pula vuonna 2011  |  |
Maa:  Venäjä
Miesten futsal
| EM-kilpailut  | EM-kilpailut  | EM-kilpailut  |  |
|  Hopeaa | Kroatia 2012 |  |  |
|  Hopeaa | Belgia 2014 |  |  |
Vágner Kaetano Pereira (taiteilijanimeltään Pula; s. 2. joulukuuta 1980 São Paulo, Brasilia) on brasilialaissyntyinen venäläinen futsalpelaaja, joka edustaa Dinamo Moskovaa ja Venäjän futsalmaajoukkuetta. Hänen pelipaikkansa on hyökkääjä.
Pula on osallistunut kaksiin MM-kisoihin, ja ensimmäisissä arvokisoissaan Venäjän paidassa eli vuoden 2008 MM-kisoissa hän oli kisojen paras maalintekijä 16 osumallaan, joista yhdeksän tuli alkulohkon 31-2-voittoon päättyneessä ottelussa Salomonsaaria vastaan. Yhdeksän maalia on MM-kisojen kaikkien aikojen suurin yksittäisen pelaajan maalimäärä yhdessä ottelussa. Vuodesta 2004 Venäjällä asunut Pula on ollut mukana kolmissa EM-kisoissa, joista parhaana tuloksena on hopea vuodelta 2012. Pula on edustanut Dinamo Moskovaa vuodesta 2006 alkaen.
Käännös suomeksi
Pokrovskoje (Tjumenin alue)

| Pokrovskoje, Покровское |
| --- | --- |
 Pokrovskoje vuonna 1912.
 Pokrovskoje, Покровское
 Koordinaatit: 57°14′42″N, 66°47′37″E 
Valtio:  Venäjä
Alue:  Tjumenin alue
Piiri:  Jarkovon piiri
Kunta:  Pokrovskoje
Hallinto:  
 – Asutustyyppi:  kylä, maalaiskunta
Infobox OKVirheellinen NIMI-arvo: 
Pokrovskoje (ven. Покро́вское) on maalaiskunta, ja sen keskuskylä Jarkovon piirissä Tjumenin alueella Venäjällä. Kunnan pinta-ala on 303,90 neliökilometriä, ja vuonna 2016 siellä oli 1 819 asukasta.
Kuntaan kuuluu kolme asuttua paikkaa: Pokrovskoje, Nikitina (ven. Никитина) ja Dulepina (ven. Дулепина).  Vuoden 2010 väestönlaskennassa Pokrovskojessa oli 1 524 asukasta, Nikitinassa 182 ja Dulepinassa 31.
Kylä on Grigori Rasputinin syntymäpaikka, ja siellä on Rasputinille omistettu museo.
Aiheesta muualla

Muzei G. E. Rasputina (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   – Tilastot artikkelista ru:Ярковский район, museotieto artikkelista en:Pokrovskoye, Tyumen Oblast.
Käännös suomeksi
Philippe Gaubert

Philippe Gaubert
Philippe Gaubert (5. heinäkuuta 1879 Cahors – 8. heinäkuuta 1941 Pariisi) oli ranskalainen huilisti, säveltäjä ja kapellimestari.
Gaubert aloitti lapsena huilunsoiton opiskelun yksityisesti Paul Taffanelin johdolla ja siirtyi Taffanelin mukana Pariisiin tämän saatua työpaikan Pariisin konservatoriosta vuonna 1893. Gaubert sai vuonna 1894 konservatorion ensipalkinnon huilunsoitossa. Hän pääsi jo teini-ikäisenä ensihuilistiksi Pariisin oopperaan ja Orchestre de la Société des concerts du Conservatoireen. Hän sai myös sävellysopetusta Raoul Pugnolta ja pääsi Orchestre de la Société des Concerts du Conservatoiren apulaiskapellimestariksi vuonna 1904. Vuonna 1905 hän sijoittui Prix de Rome -jaossa toiseksi. Gaubert palveli Ranskaa ensimmäisessä maailmansodassa, taisteli Verdunin taistelussa ja sai Croix de Guerren. Päästyään armeijasta kroonisen bronkiitin perusteella Gaubert palasi Pariisin konservatorioon, jossa aloitti työskentelyn huilunsoiton professorina. Hän teki ensimmäiset äänityksensä vuosina 1918–1919. Nämä ovat myös ainoat äänitteet, joilla Gaubert on soittanut huilusolistina. Kapellimestarina hän teki levytyksiä 1930-luvun loppuun saakka.
Gaubert sai vuonna 1920 nimityksen Pariisin oopperan musiikilliseksi johtajaksi. Huilunsoiton opettajana konservatoriossa häntä seurasi Marcel Moyse. Vuonna 1930 hän sai Vincent d'Indylta vapaaksi jääneen paikan orkesterinjohtoluokan opettajana. Tässä tehtävässä hän toimi, kunnes häntä seurasi Charles Münch vuonna 1938. Gaubert työskenteli opettajana myös École normale de musique de Parisissa. Hän johti Pariisin oopperaa vielä kun se evakuoitiin kesäkuussa 1940 Cahorsiin, josta se palasi Pariisiin kesän lopussa.
Gaubert kuoli aivoverenkiertohäiriöön tunteja ennen kuin hänen olisi ollut määrä johtaa oman balettinsa Le chevalier et la demoiselle kantaesitys. Hän sävelsi myös monia kappaleita huiluohjelmistoon, lauluja, oopperoita ja orkesterimusiikkia.
Pulamiesten vaaliliitto

Pulamiesten vaaliliitto oli lähinnä muhoslaisten talonpoikien perustama yhteenliittymä vuoden 1933 eduskuntavaaleihin osallistumista varten.
Pulamiesten vaaliliitto syntyi Oulussa ilmestyneen Kansan Pula -lehden (1932–1936) ympärille järjestäytyneiden joulukuussa 1932 perustaman Pulatoimikuntien keskustoimikunnan aloitteesta. Kyseisen toimikunnan perustamisessa keskeistä roolia näytteli Muhoksen pulatoimikunta, mutta pulatoimikuntia ja -kerhoja oli muuallakin ja Kansan Pula levisi eri puolille maata. Suomen kommunistisella puolueella (SKP) oli myös vahvasti näppinsä pelissä, sillä kommunistit etsivät toimintavaihtoehtoja julkisten vasemmistolaisten järjestöjen lakkauttamisten jälkeen. SKP rahoitti Kansan Pulaa ja puolueen jäseniä, kuten Yrjö Leino, osallistui toimikuntien työskentelyyn.
Pulamiesten vaaliliitto sai vuoden 1933 vaaleissa 645 (0,06%) ääntä Oulun läänin eteläisessä vaalipiirissä, jossa listan johtava nimi oli radikaali pienviljelijä Väinö Mustonen, pulaliikkeen keskus- ja vaalitoimikuntien puheenjohtaja. Pulamies Oulun läänin pohjoisessa vaalipiirissä, Edvin Mäkinen, sen sijaan hylättiin kommunistina ja kannattajien oli tyytyminen "villiin" listaan. Seuraaviin vaaleihin alettiin valmistautua hyvissä ajoin, mutta ehdokasasettelusta muodostui vaaliliiton kannalta katastrofi. Oulun eteläisessä vaalipiirissä pulamiehet hylättiin vaaliasiakirjoissa esiintyneiden puutteellisuuksien vuoksi samalla kun pohjoisessa asiakirjat myöhästyivät. Pulamiesten vaaliliitolla oli siten vain kaksi villiä listaa ja ehdokasta, Mustonen ja Arvid Oukka, jotka saivat yhteensä noin 750 ääntä.
Pulamiesten menestys kunnallisvaaleissa oli huomattavasti eduskuntavaaleja parempaa. Vaaleissa 1933 pulamiehet nousivat Muhoksen valtuuston suurimmaksi ryhmittymäksi 7 valtuutetulla ja saivat lisäksi kaksi paikkaa Alatorniolla. Seuraavissa vaaleissa oli tyytyminen viiteen paikkaan Muhoksella.
Loppuvuodesta 1936 pulamiehet liittyivät perustettuun Pienviljelijäin ja maalaiskansan puolueeseen ja käytännössä lopettivat omat organisaationsa. Tämä ei kuitenkaan estänyt jo aiemmin pulamiesten toimintaa epäilyksellä katsonutta Etsivää keskuspoliisia toimimasta ja pulamiesten johtohenkilöt pidätettiin kesällä 1937.
Philippe Gaumont

| Mitalit | Mitalit | Mitalit |  |
| --- | --- | --- | --- |
|  Gaumont vuonna 2003. |  Gaumont vuonna 2003. |  Gaumont vuonna 2003. |  |
Maa:   Ranska
Miesten pyöräily
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | joukkueaika-ajo |  |
| MM-kilpailut  | MM-kilpailut  | MM-kilpailut  |  |
|  Pronssia | Manchester 2000 | joukkuetakaa-ajo |  |
Philippe ”La Gaume” Gaumont (22. helmikuuta 1973 Amiens – 17. toukokuuta 2013 Arras) oli ranskalainen maantie- ja ratapyöräilijä sekä olympiamitalisti.
Gaumont kuului Ranskan nelihenkiseen, joukkueaika-ajon olympiapronssia Barcelonassa 1992 voittaneeseen joukkueeseen. Hän saavutti myös joukkuetakaa-ajon MM-pronssia vuonna 2000. Sydneyn kesäolympialaisissa 2000 hän oli takaa-ajossa viides. Vuonna 1997 hän voitti Gent–Wevelgem-kilpailun. Gaumont kertoi avoimesti käyttäneensä useasti dopingia kilpaurallaan ja muun muassa kirjoitti aiheesta kirjan. Hän kertoi myös tavoista, jolla dopinginkäyttöä pyrittiin salaamaan.
Huhtikuussa 2013 Gaumont sai sydäninfarktin ja vajosi koomaan. Hän kuoli 40-vuotiaana 17. toukokuuta 2013.
Polyuretaani

Polyuretaanin yleinen synteesireaktio.
Polyuretaani (lyhenne PUR tai PU) on polymeeri, joka sisältää uretaaniryhmän -NH-CO-O-. Polyuretaania muodostuu isosyanaatin ja polyolin reaktiossa. Muodostuneen polyuretaanin ominaisuudet vaihtelevat valitun isosyanaatin ja polyolin mukaan[lähde? ]. Polyuretaanin yleisinkenen mukaan? valmiste on vaahtomuovi, mutta myös vaahdottamattomalle polyuretaanille on useita käyttösovelluksia, kuten käyttö maalin sideaineena.
Polyuretaanin keksi vuonna 1937 Otto Bayer. Yksi sen ensimmäisistä sovellutuksista oli Saksan armeijan laivaston pelastusliivi. 1960-luvulla polyuretaani syrjäytti muut eristeet kylmäkalusteissa ja mahdollisti kylmäketjun rakentamisen[lähde? ]. 1970-luvulla polyuretaanin käyttö lämmöneristeenä yleistyi kaikkialla maailmassa. Kaikista polyuretaanieristeistä saatetaan käyttää myös englanninkielistä nimitystä PU-insulation.
Käyttö

Polyuretaanista valmistettuja tuotteita on lähes kaikkialla; siitä valmistetaan muun muassa patjoja, istuimia ja jalkineiden pohjia. Polyuretaania ovat autojen pehmeät tai joustavat osat (esim. istuimet, ohjauspyörä, kojelauta). Kokonaan polyuretaania ovat jääkaappien ja pakastimien eristeet. Rullalautojen renkaat valmistetaan nykyään lähes aina polyuretaanista.
Polyuretaanieristeitä on muun muassa eristelevyinä, ruiskutettavana spray-polyuretaanieristeenä ja ikkunoiden ja ovien karmin ja seinän välin tiivistämisessä käytettävät pulloista pursotettavana saumavaahtona.
Tehdasvalmisteisissa ovissa ja ikkunoissa polyuretaanieriste on rakenteen osa, joka lämmön eristämisen ohella jäykistää kotelorakenteita. Polyuretaani sopii myös kuitulujitteisten profiilien valmistukseen. Silloin työstömenetelmänä on suulakeveto eli pultruusio. Nämä profiilit korvaavat alumiinia ovien ja ikkunoiden karmeissa.
Aiheesta muualla

Wikimedia Commonsissa on kuvia tai muita tiedostoja aiheesta .
Etusivu PU Nordic. Arkistoitu 28.11.2021. Viitattu 8.1.2022. (englanniksi)
Etusivu PU Europe. Viitattu 8.1.2022. (englanniksi)
Polyurethanes – Excellence in Insulation PU Europe. Viitattu 8.1.2022. (englanniksi)
Polytrimetyleenitereftalaatti

Polytrimetyleenitereftalaatin rakenne
Polytrimetyleenitereftalaatti eli PTT on polyestereihin kuuluva polymeeri. Sen monomeerejä ovat 1,3-propaanidioli ja tereftaalihappo. Polytrimetyleenitereftalaatilla on useita käyttökohteita.
Ominaisuudet

Polytrimetyleenitereftalaatti on termoplastinen polymeeri. Polymeerin moolimassa on tavanomaisesti 10 000–56 000 g/mol. Yhdisteen sulamispiste on 225–228 °C ja lasisiirtymälämpötila on noin 45 °C. Polytrimetyleenitereftalaatin kiteisyysaste on 30–50 %, ja kiteisyys on suurimmillaan 70 °C:n lämpötilassa. Polytrimetyleenitereftalaatti liukenee vain heksafluori-isopropanoliin tai kuumiin kloorattuihin hiilivetyihin. Aineen tiheys on 1,3–1,4 g/cm3. Polytrimetyleenitereftalaatin mekaaniset ominaisuudet ovat hyvin samankaltaiset kuin polyetyleenitereftalaattilla, mutta on elastisempaa. Mekaanisia ominaisuuksia voidaan parantaa lasikuidun avulla. Yhdiste värjäytyy helposti ja värinkesto on hyvä.
Valmistus ja käyttö

Polytrimetyleenitereftalaatin valmistusmenetelmä patentoitiin ensimmäisen kerran vuonna 1941, mutta polymeerin kaupallinen valmistus alkoi vasta vuonna 1998, kun 1,3-propaanidiolin suuren mittakaavan valmistusmenetelmät olivat kehittyneet riittävästi. Yhdisteen monomeerit ovat 1,3-propaanidioli ja tereftaalihappo tai dimetyylitereftalaatti. Reaktiot ovat tyypiltään kondensaatioreaktioita tai vaihtoesteröintejä. Synteesi tapahtuu sulafaasissa 250–275 °C:n lämpötilassa. Katalyyttinä reaktiossa käytetään titaanibutoksidia tai 
dibutyylitinaoksidia.
Polytrimetyleenitereftalaatista valmistetaan erityisesti kuituja, mutta myös kalvoja ja kappaletuotteita. Käyttökohteita ovat muun muassa mattojen, tekstiilien, elintarvikepakkausten, kuumuutta kestävien pullojen ja sähköpistokkeiden valmistus.
Polytrimetyleenitereftalaatin valmistus 1,3-propaanidiolista ja tereftaalihaposta
Polytrimetyleenitereftalaatin valmistus 1,3-propaanidiolista ja dimetyylitereftalaatista
Polyvinylideenifluoridi

Polyvinylideenifluoridin rakenne
Polyvinylideenifluoridiputkia
Polyvinylideenifluoridi eli PVDF on halogenoituihin polyolefiineihin kuuluva polymeeri, jonka monomeeri on vinylideenifluoridi. Polyvinylideenifluoridilla on useita käyttökohteita.
Ominaisuudet

Polyvinylideenifluoridi on termoplastinen polymeeri. Polymeerin molekyylimassa on tavanomaisesti 60 000–534 000 g/mol. Sen sulamispiste on 154–184 °C ja lasisiirtymälämpötila on -57– -29 °C. Polyvinylideenifluoridi on puolikiteinen polymeeri, jonka kiteisyysaste on 35–70 %. Aine on polymorfista ja siitä tunnetaan α-, β-, γ- ja δ-kidemuodot. Polymeeri liukenee vain eräisiin poolisiin iuottimiin, kuten asetoniin, dimetyyliformamidiin ja dimetyylisulfoksidiin. Se ei reagoi halogeenien tai laimeiden happojen tai emästen kanssa. Polyvinylideenifluoridi on mekaanisilta ominaisuuksiltaan lujaa, sitkeää ja kulutusta kestävää. Se kestää hyvin myös UV-säteilyn vaikutuksia. Vesihyöry ja muut kaasut läpäisevät polyvinylideenifluoridin huonosti. Polyvinylideenifluoridi on dielektristä, ferrosähköistä ja erityisesti β-kidemuodossaan pietsosähköistä. Yhdisteen tiheys on 1,68–1,98 g/cm3.
Valmistus ja käyttö

Polyvinylideenifluoridia valmistetaan vinylideenifluoridista radikaalipolymeroinnilla emulsiona tai suspensiona vedessä 20–150°C:n lämpötilassa. Radikaali-initiaattorina reaktiossa käytetään niin epäorgaanisia kuin orgaanisiakin peroksideja. Komonomeereinä voidaan käyttää heksafluoripropeenia, klooritrifluorieteeniä tai tetrafluorieteeniä.
Polyvinylideenifluoridista valmistetaan niin kalvoja, kuituja kuin kappaletuotteitakin. Käyttökohteita ovat muun muassa metallien pinnoitus, kaapelien päällystys, suodattimien valmistus, kondensaattorien valmistus, tikkien valmistus, teollisuuden putkien ja venttiilien valmistus sekä pietsosähköisten ominaisuuksien vuoksi käyttö mikrofoneissa, kaiuttimissa ja tutkissa.
Polyvinylideenifluoriditikkilankaa
Pohjanmaan radikaalipietismi

Pohjanmaan radikaalipietismi oli 1720-luvulta 1760-luvulle Laihialla alkanut ja Pohjanmaalla vaikuttanut kristillinen liike. Pohjanmaan radikaalipietistit saivat vaikutteita Kälviän Erikinpoikien uskonliikkeeltä ja oli kooltaan muutamien kymmenien ihmisten kokoinen. Liike säilytti elinvoimaisuutensa tukahdtuttamispyrkimyksistä huolimatta aina 1760-luvulle saakka.
Radikaalipietismin kannattajia oli Laihian lisäksi myös muualla Pohjanmaan rannikolla, esimerkiksi Vöyrillä, Ähtävällä ja Uudessakaarlepyyssä.
Liikkeen vaikutus > Kälviä

Erikinpoikien uskonliike eli Kälviän separatismi oli Kokkolan seudulla vaikuttanut radikaalipietistinen liike, jota johtivat veljekset Jaakko ja Erik Erikinpoika. Erikinpoikien perimästä Penttilän tilasta tuli Pohjanmaan separatismin keskus suuren Pohjan sodan jälkeen. Vuonna 1733 Erikinpojat tuomittiin maanpakoon, mutta heidän tuomiot eivät kuitenkaan estäneet radikaalien ajatusten leviämistä.
Liikkeen vaikutus > Uusikaarlepyy

Radikaalipietistisen liikkeen merkittävimpiä johtajia oli uusikaarlepyyläinen Katarina Asplund, joka astui separatistiryhmän johtoon Erikinpoikien karkotusvuoden jälkeen vuonna 1736. Asplund oli naimisissa nimismies Lorenz Nordmanin, jonka kuoltua Katarina-leski joutui oikeustoimien kohteeksi. Katarinan lisäksi separatisteiksi todettiin Asplundin poika Erik Nordman sekä talon palvelusväkeä.
Liikkeen vaikutus > Ähtävä

Ähtävällä syntyi vuonna 1738 separatistinen Ähtävän herätys, josta syntyi Suomen ensimmäinen vapaaseurakunta. Liikkeen perusti ruotsista vaikutteita saanut laivuri Matts Rönnqvist ja liike oli radikaalipietistinen vaihtoehto kansankirkolle. Liike tuli tunnetuksi Abraham Achreniuksen saarnasta helluntaina 1740.
Liikkeen vaikutus > Laihia

Liikettä johti Laihialla kappalaistalon vuokraaja Jaakko Kärmäki ja liikkeeseen kuului noin kolmekymmentä laihialaista. Liikkeen jäsenet olivat hartaita kristittyjä, mutta kirkon oppi ja menot eivät heitä tyydyttäneet. Liikkeen jäsenet kaipasivat sielunrauhaa, jota kirkko ei kyennyt tarjoamaan. Liikkeen johtaja Kärmäki sai lopulta seitsemän vuoden vankeustuomion.
Pressure (Martin Garrixin kappale)

| ”Pressure” Martin Garrix ft>  Tove Lo |
| --- | --- | --- |

Singlen tiedot
 Julkaistu: 5. helmikuuta 2021
 Tuottaja(t): Martin Garrix, Osrin
 Tyylilaji: deep house
 Kesto: 02.24
 Levy-yhtiö: STMPD RCRDS
Martin Garrixin muut singlet
| ”Higher Ground” 2020 | ”Pressure” 2021 | ”We Are the People” 2021 |
Tove Lon muut singlet
| ”Don’t Say Goodbye” 2020 | ”Pressure” 2021 | ”Give It All Up” 2021 |
Pressure on alankomaalaisen DJ-tuottajan Martin Garrixin musiikkikappale, jolla vierailee myös ruotsalaislaulaja Tove Lo. Sen julkaisi STMPD RCRDS digitaalisesti ladattavana singlenä 5. helmikuuta 2021. Kappaleen ovat sanoittaneet Garrix, Oskar Rindborg, Tove Lo ja Wilhelm Börjesson, joista Garrix myös tuotti sen Osrinin kanssa. Kappaleen musiikkivideon ohjasivat Philip Hovensjö sekä Olle Knutson ja se julkaistiin singlen julkaisupäivänä.
"Pressure" oli kaupallisesti huono menestys, sen päästyä singlelistan kolmenkymmenen parhaan joukkoon ainoastaan Alankomaissa ja Uudessa-Seelannissa.
Käännös suomeksi
Plateía Koumoundoúrou

| Plateía Koumoundoúrou Πλατεία Κουμουνδούρου |
| --- | --- |
 Plateía Koumoundoúroun kaupunginosaa.
 Kaupungin kartta, jossa Plateía Koumoundoúrou korostettuna.
Kaupunki:  Ateena, Attika, Kreikka
Suuralue:  1.
Koordinaatit:  37°58′49″N, 23°43′18″E
Lähialueet:  Kerameikós, Metaxourgeío, Omónoia, Psyrí
Plateía Koumoundoúrou (kreik. Πλατεία Κουμουνδούρου) on kaupunginosa Ateenassa Kreikassa. Se sijaitsee Ateenan ydinkeskustan länsipuolella ja kuuluu kaupungin 1. suuralueeseen. Kaupunginosan keskus on samanniminen Koumoundoúroksen aukio, jonka ympäristön kaupunginosa käsittää.
Plateía Koumoundoúroun pinakoteekki ja Ágioi Anárgyroi -kirkko.
Koumoundoúroksen aukio on nimetty pääministeri Aléxandros Koumoundoúroksen mukaan. Aukion nykyinen virallinen nimi on Plateía Eleftherías (Πλατεία Ελευθερίας, ”Vapauden aukio”), mutta se ei ole tullut käyttöön laajalti. Aukiolla sijaitsevat muun muassa Ateenan pinakoteekki sekä Pyhien palkattaparantajien (Ágioi Anárgyroi) kirkko.
Kaupunginosan itäpuolella sijaitsee Omónoian kaupunginosa, kaakkoispuolella Psyrí, länsipuolella Kerameikós ja pohjoispuolella Metaxourgeío.
Aiheesta muualla

Kuvia tai muita tiedostoja aiheesta Plateía Koumoundoúrou Wikimedia Commonsissa
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Petäjäveden baptistiseurakunta

| Petäjäveden baptistiseurakunta> Multian–Petäjäveden baptistiseurakunta |
| --- | --- |
 Petäjäveden baptistiseurakunnan toimitila vuonna 2018.
Suuntautuminen:  baptismi
Kirkkokunta:  Suomen Baptistikirkko
Perustettu:  29. heinäkuuta 1928
Pääkirkko:  Suutarintie 5 41900 Petäjävesi
Infobox OKNimi-testi OK: 
Petäjäveden baptistiseurakunta (aik. Multian baptistiseurakunta, Multian–Petäjäveden baptistiseurakunta, Keski-Suomen baptistiseurakunta) on Petäjävedellä toimiva baptistiseurakunta. Seurakunta perustettiin alun perin Multialla 12 henkilön voimin vuonna 1906. Vuoden 1913 jälkeen seurakunnan toiminnan painopiste siirtyi Petäjävedelle.